RESOLUCIÓN do 5 de novembro de 2010 pola que se adxudican as subvencións para as plataformas tecnolóxicas (procedemento IN841A) convocadas pola Orde do 6 de xullo de 2010, pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010 (Diario Oficial de Galicia número 129, do 8 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/11/2010

Por orde da Consellería de Economía e Industria do 6 de xullo de 2010 (DOG número 129, do 8 de xullo), convocáronse as subvencións para o ano 2010 para o fomento da investigación e a innovación empresarial no ámbito da Comunidade Autónoma de Galicia. O anexo I da citada orde contén as bases reguladoras para a concesión, en réxime de concorrencia competitiva, das subvencións para as plataformas tecnolóxicas (código de procedemento: IN841A).
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e as propostas elaboradas pola comisión de valoración prevista no artigo 10º da orde da convocatoria, esta consellería
RESOLVE:
Primeiro.-Conceder as subvencións para as plataformas tecnolóxicas (procedemento IN841A) aos beneficiarios que se relacionan no anexo I desta resolución, nas contías que se sinalan, que supoñen un total de 675.506 euros para o ano 2010. Aquelas subvencións para as cales se recolle Si na columna Feder están cofinanciadas con fondos Feder.
Segundo.-Denegarlles as subvencións para as plataformas tecnolóxicas (procedemento IN841A) aos solicitantes que se relacionan no anexo II desta resolución, por non acadaren a nota de corte establecida en 50 puntos.
Terceiro.-Desestimar expresamente o resto das solicitudes presentadas ao abeiro da orde da Consellería de Economía e Industria do 6 de xullo de 2010 (DOG número 129, do 8 de xullo) dentro do procedemento IN841A.
Cuarto.-Para poderen percibir as subvencións, os beneficiarios deberán presentar, na data límite do 15 de decembro de 2010, a documentación indicada no artigo 18º da Orde do 6 de xullo de 2010 (DOG número 129, do 8 de xullo) así como no artigo 6º do anexo I da citada orde de convocatoria.
Quinto.-A Dirección Xeral de Investigación, Desenvolvemento e Innovación da Consellería de Economía e Industria adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibiren a subvención correspondente.
Sétimo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2010.
P.D. Orde do 30 de abril de 2009 (DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "22200D004P048.PDF"